9. ΝΟΜΟΘΕΤ. ΔΙΑΤΑΓΜΑ υπ' αριθ. 3723 της 3/8 Αυγ. 1957 Περί διατάξεων αφορωσών τους παθόντας Αλεξιπτωτιστάς Στρατιωτικούς και τας συντάξεις τούτων εν γένει. Άρθρ.1.-1.Οι εν ειρηνική περιόδω, κατά την εκτέλεσιν διατεταγμένης πτώσεως δι' αλεξιπτώτου και ένεκα ταύτης καθιστάμενοι ανίκανοι συνέπεια τραύματος ή νοσήματος αλεξιπτωτισταί στρατιωτικοί εν γένει, ως και οι οικογένειαι των υπό τας αυτάς συνθήκας φονευομένων ή θνησκόντων, δικαιούνται συντάξεως κατά τας εκάστοτε ισχυούσας διατάξεις της νομοθεσίας περί πολεμικών συντάξεων. 2.Αι διατάξεις των Νόμων 2588/1921 και 4506/1930, ως οι Νόμοι ούτοι ετροποποιήθησαν και συνεπληρώθησαν μεταγενεστέρως, εφαρμόζονται αναλόγως και εις τας περιπτώσεις της προηγουμένης παραγράφου. 29.Γ.γ.5-9 Πολεμική Διαθεσιμότητα Αξιωματικών Αεροπορίας 3.Αι κατά τας διατάξεις του παρόντος άρθρου, συντάξεις και λοιπαί πάσης φύσεως παροχαί μειούνται κατά ποσοστόν 15%. Άρθρ.2.-1.Το διατεταγμένον της πτώσεως, βεβαιούται παρά του Υπουργού Εθνικής Αμύνης, εφαρμοζομένης κατά τα λοιπά της διαδικασίας του άρθρ. 51 του Α.Ν. 1854 του 1951. 2.Περί της σχέσεως του θανάτου ή της σωματικής ανικανότητος προς την διατεταγμένην πτώσιν, αποφαίνεται η Ανωτάτη του Στρατού Υγειονομική Επιτροπή, ήτις εν προκειμένω δεν δεσμεύεται υπό περιορισμών αναγομένων εις το είδος της νόσου, τον τόπον ή τον χρόνον καθ' ον επήλθον τα προκαλέσαντα τον θάνατο ή την σωματικήν ανικανότητα γεγονότα, ή καθ' ον, από της πτώσεως, εξεδηλώθη η σωματική πάθησις. 3.Η εν εδαφ. 1 του άρθρ. 51 του Α.Ν. 1854/51 προθεσμία, ως και η προθεσμία υποβολής αιτήσεως, περί υπαγωγής εις τας διατάξεις των Νόμ. 2588/1921 και 4506/1930, κινούνται εν προκειμένω από της εκδηλώσεως της ανικανότητος, της προερχομένης εκ της συνεπεία της πτώσεως βλάβης, της εκδηλώσεως ταύτης αποδεικνυομένης εκ νοσηλείας εις Στρατιωτικόν Νοσοκομείον. Εκδήλωσις ανικανότητος επερχομένη μετά την πάροδον πενταετίας από της απομακρύνσεως του στρατιωτικού εκ των τάξεων του στρατού δεν δύναται εν ουδεμία περιπτώσει να θεωρηθή ως έχουσα σχέσιν προς το εκ της πτώσεως πάθημα. 4.Η προθεσμία προς υποβολήν αιτήσεως δια την κατά το παρόν Ν.Δ/μα υπαγωγήν εις τας διατάξεις των Νόμ. 2588/1921 και 4506/1930, ορίζεται διετής. Άρθρ.3.-(Προστίθεται εδάφιον εις το άρθρον 41 του Α.Ν. 1854/1951). Άρθρ.4.-(Κωδικοποιήθηκε από το Π.Δ. 1041/ 1979, ΦΕΚ Α' 292, (ανωτ. σελ. 90,657). Άρθρ.5.-Η ισχύς του παρόντος ανατρέχει από της 1ης Ιουλ. 1955. 